Ehdotus: neuvoston päätös Euroopan yhteisön ja Australian välisen sopimuksen tekemisestä vaatimustenmukaisuuden arvioinnin, todistusten ja merkintöjen vastavuoroisesta tunnustamisesta 18 päivänä kesäkuuta 1998 tehdyn neuvoston päätöksen N:o 98/508/EY muuttamisesta /* KOM/2002/0271 lopull. - ACC 2002/0117 */



Virallinen lehti nro 227 E , 24/09/2002 s. 0375 - 0375



Ehdotus: NEUVOSTON PÄÄTÖS Euroopan yhteisön ja Australian välisen sopimuksen tekemisestä vaatimustenmukaisuuden arvioinnin, todistusten ja merkintöjen vastavuoroisesta tunnustamisesta 18 päivänä kesäkuuta 1998 tehdyn neuvoston päätöksen N:o 98/508/EY muuttamisesta PERUSTELUT Euroopan yhteisön ja Australian välinen sopimus vastavuoroisesta tunnustamisesta [1] hyväksyttiin 18 päivänä kesäkuuta 1998 tehdyllä neuvoston päätöksellä N:o 98/508/EY [2]. [1] Euroopan yhteisön ja Australian välisen sopimuksen tekeminen vaatimustenmukaisuuden arvioinnin, todistusten ja merkintöjen vastavuoroisesta tunnustamisesta, EYVL L 229, 17.8.1998, s.3. [2] EYVL L 229, 17.8.1998, s. 1. Sopimuksessa (12 artiklassa) määrätään perustettavaksi sekakomitea, jonka tehtävänä on sopimuksen hallinnointi. Vastavuoroista tunnustamista koskevan sopimuksen hyväksymisestä tehdyn neuvoston päätöksen 3 artiklassa annetaan tietyt tehtävät, esimerkiksi sopimuspuolten käyttämää lainsäädäntöä koskeva tietojen vaihto ja tarkistukset, komission toteutettaviksi sen jälkeen kun se on kuullut neuvoston tätä varten perustamaa erityiskomiteaa. Samassa 3 artiklassa annetaan myös komission tehtäväksi erityiskomitean kuulemisen jälkeen tietyissä tapauksissa määrittää yhteisön kanta sekakomiteassa. Muissa tapauksissa yhteisön kannasta sekakomiteassa päättää neuvosto. Yhteisö on nyt tehnyt sopimukset vastavuoroisesta tunnustamisesta myös Uuden Seelannin, Kanadan, Amerikan yhdysvaltojen ja Japanin kanssa. Kussakin vastavuoroista tunnustamista koskevassa sopimuksessa määrätään erilaisista menettelyistä ja tämän muutoksen tarkoituksena on saattaa ne keskenään yhdenmukaisiksi. Sekakomitealla ei ole valtuuksia lisätä uusia alakohtaisia liitteitä eikä muuttaa vastavuoroista tunnustamista koskevan sopimuksen puiteosaa. Näin ollen sekakomitean tehtävät rajoittuvat päivittäiseen hallinnointiin ja alakohtaisten liitteiden muuttamiseen. Tätä pidetään voimavarojen tehottomana käyttönä ja käytännössä on osoittautunut tarkoituksettoman hitaaksi vaatia neuvostoa päättämään tuonkaltaisista täysin teknisistä asioista. Näin ollen vastavuoroista tunnustamista koskevan sopimuksen hyväksymisestä tehtyä neuvoston päätöstä ehdotetaan muutettavaksi siten, että komissio saa valtuudet määrittää kannan sekakomiteoissa. 2002/0117 (ACC) Ehdotus NEUVOSTON PÄÄTÖS Euroopan yhteisön ja Australian välisen sopimuksen tekemisestä vaatimustenmukaisuuden arvioinnin, todistusten ja merkintöjen vastavuoroisesta tunnustamisesta 18 päivänä kesäkuuta 1998 tehdyn neuvoston päätöksen N:o 98/508/EY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen, 3 kohdan ensimmäisen alakohdan ensimmäisen virkkeen ja 4 kohdan kanssa, ottaa huomioon komission ehdotuksen [3], [3] EYVL C , , s. . sekä katsoo, että vaatimustenmukaisuuden arvioinnin, todistusten ja merkintöjen vastavuoroisesta tunnustamisesta tehdyn Euroopan yhteisön ja Australian välisen sopimuksen [4], jäljempänä 'sopimus', tehokkaan toiminnan varmistamiseksi 18 päivänä kesäkuuta 1998 tehtyä neuvoston päätöstä N:o 98/508/EY [5] on muutettava komission valtuuttamiseksi ryhtymään kaikkiin sopimuksen toiminnan edellyttämiin toimenpiteisiin, [4] EYVL L 229, 17.8.1998, s. 3. [5] EYVL L 229, 17.8.1998, s. 1. ON TEHNYT TÄMÄN PÄÄTÖKSEN: Ainoa artikla Korvataan Euroopan yhteisön ja Australian välisen sopimuksen tekemisestä vaatimustenmukaisuuden arvioinnin, todistusten ja merkintöjen vastavuoroisesta tunnustamisesta 18 päivänä kesäkuuta 1998 tehdyn neuvoston päätöksen N:o 98/508/EY 3 artikla seuraavalla: "3 artikla 1. Komissio edustaa yhteisöä sopimuksen 12 artiklassa määrätyssä sekakomiteassa neuvoston nimeämän erityiskomitean avustamana. Komissio toteuttaa sopimuksessa eritellyt nimeämiset, ilmoittamiset, tietojen vaihdon ja tarkistuspyynnöt kuultuaan tätä erityiskomiteaa. 2. Yhteisön kannan sekakomiteassa määrittää komissio kuultuaan tämän artiklan 1 kohdassa tarkoitettua erityiskomiteaa." Tehty Brysselissä [...] Neuvoston puolesta Puheenjohtaja [...]